**Caiet de Sarcini**

**Descriere Proiect:**

Agenția pentru Eficiență Energetică implementează proiectul finanțat de către UNIDO (Organizaţia Naţiunilor Unite pentru Dezvoltare Industrială) „Consolidarea capacității de producție locală a sistemelor solare de energie termică în Republica Moldova” ce are drept scop promovarea utilizării energiei regenerabile în țară și crearea locurilor de muncă.

Activitățile proiectului se axează pe instalarea și punerea în funcțiune a unei linii de producere a colectoarelor solare, acordarea suportului consultativ necesar companiilor locale pentru inițierea afacerii de producere și comercializare a colectoarelor solar termale.

**Obiect achiziției:**

Servicii privind elaborarea Studiului: „Evaluarea cadrul normativ și elaborarea recomandărilor pentru promovarea sistemelor solar termale pe teritoriul Republicii Moldova”.

**CPV:**

**79311100-8 Servicii de elaborare de studii**

**Sursa de finanțare:**

Bugetul proiectului “Consolidarea capacităților locale privind producția colectoarelor solare în Republica Moldova” AMP ID 872113689181.

**Suma:**

400 000 MDL făra TVA

**Termen de execuție prestarea serviciilor:**

 01.09.2019 - 10.12.2019

**Capacitatea tehnica și/sau profesionala**

1. Lista principalelor servicii similare prestate în ultimii 5 ani (calculați pana la data limita de depunere a ofertei), conținând valori, perioade de prestare, beneficiari, indiferent dacă aceștia din urma sunt instituții publice sau private;
2. Copii ale contractelor prin care se probează experiență similara solicitată. Se va prezenta minim 3 contracte;
3. Candidatul/Ofertantul (operator economic sau membrii asocierii împreună) trebuie sa dispună de o echipa de minim 2 experți cheie care sa fie în măsura sa demonstreze ca posedă individual calificările, abilitățile și experiență profesională descrise în continuare:

3.1) Cerințe generale:

* Studii postuniversitare absolvite cu diplomă de master sau echivalent. Deținerea gradului științific de doctor va constitui un avantaj;
* Cel puțin 10 ani de experiență profesională în sectorul energetic;

3.1.1) Cerințe specifice:

Expert cheie 1:

1. Studii postuniversitare absolvite cu diplomă de master sau echivalent. Deținerea gradului științific de doctor va constitui un avantaj (se va prezenta actul de studii);
2. Activează în sectorul energetic - minim 10 (zece) ani (se va prezenta copii de pe contracte individuale de muncă sau copii ale carnetului de muncă sau copii ale contractelor de prestarea serviciilor);
3. Activează în domeniul științific sau de cercetare în sectorul energetic în ultimii 5 (cinci) ani;
4. A elaborat studii de cercetare în domeniul energetic (eficientă energetică și energiei regenerabilă) (se va prezenta copiile a minim 3 (trei) studii elaborate în calitate de autor/co autor);
5. A elaborat suport metodologic sau a recomandări privind propunerile de îmbunătățire a cadrului normativ pentru instituțiile Guvernamentale din Republica Moldova - (se va prezenta copiile a minim 1 (unu) suport metodologic elaborat în calitate de autor/coautor);
6. A participat în calitate de Orator la conferințe naționale și internaționale în domeniul eficientei energetice și energiei regenerabile (se va prezenta copiile agendelor a minim 5 conferințe);

Expert cheie 2:

1. Studii postuniversitare absolvite cu diplomă de master sau echivalent. Deținerea gradului științific de doctor va constitui un avantaj (se va prezenta actul de studii);
2. Activează în sectorul energetic - minim 7 (șapte) ani (se va prezenta copii de pe contracte individuale de muncă sau copii ale carnetului de muncă sau copii ale contractelor de prestarea serviciilor);
3. Activează în domeniul științific sau de cercetare în sectorul energetic în ultimii 3 (trei) ani;
4. A elaborat studii de cercetare în domeniul energetic (eficientă energetică și energiei regenerabilă) (se va prezenta copiile a minim 3 (trei) studii elaborate în calitate de autor/co autor);
5. A elaborat suport metodologic sau a recomandări privind propunerile de îmbunătățire a cadrului normativ pentru instituțiile Guvernamentale din Republica Moldova - (se va prezenta copiile a minim 1 (unu) suport metodologic elaborat în calitate de autor/coautor);
6. A participat în calitate de Orator la conferințe naționale și internaționale în domeniul eficientei energetice și energiei regenerabile (se va prezenta copiile agendelor a minim 3 conferințe);

**Descrierea obiectului achiziție (specificații tehnice):**

|  |  |  |  |
| --- | --- | --- | --- |
| Nr. |  Obiectul achiziției  | Livrabile | Data prezentării |
| 1 | Evaluarea preliminara. Prezentarea metodologiei studiului și metoda de cercetare.  | Raport | 16.09.2019 |
| 2 | Ședințe cu părțile interesate (Stakeholder), factorii de decizie și alți actori relevanți la nivel local și central din sectorul public și privat.  | Raport | 11.10.2019 |
| 3 | Versiunea preliminara a studiului | Raport | 15.11.2019 |
| 4 | Versiunea finala a Studiului. Studiul cu toate anexele efectuate, se predă beneficiarului, pe suport de hârtie în 3 (trei) exemplare originale, precum și în format electronic.  | Studiul  | 01.12.2019 |
| 5 | Prezentarea Studiului | Raport | 10.12.2019 |